CELEX: 62020CN0235
Language: hu
Date: 2020-06-05 00:00:00
Title: C-235/20. P. sz. ügy: A Törvényszék (második tanács) T-734/17. sz., ViaSat kontra Bizottság ügyben 2020. március 26-án hozott ítélete ellen a ViaSat, Inc által 2020. június 5-én benyújtott fellebbezés

2021.1.11.   
            
            
               HU
            
            
               Az Európai Unió Hivatalos Lapja
            
            
               C 9/4
            
         
      A Törvényszék (második tanács) T-734/17. sz., ViaSat kontra Bizottság ügyben 2020. március 26-án hozott ítélete ellen a ViaSat, Inc által 2020. június 5-én benyújtott fellebbezés
      (C-235/20. P. sz. ügy)
      (2021/C 9/05)
      Az eljárás nyelve: angol
      
         Felek
      
      
         Fellebbező: ViaSat, Inc (képviselők: P. de Bandt avocat, R. Gherghinaru avocate, J. Ruiz Calzado abogado, L. Marco Perpiñà abogada)
      
         A másik fél az eljárásban: Európai Bizottság, Inmarsat Ventures Ltd
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  nyilvánítsa a jelen fellebbezést elfogadhatónak és megalapozottnak, következésképpen
               
            
                  —
               
               
                  helyezze hatályon kívül a megtámadott ítéletet, és hozzon végleges határozatot a jelen jogvitában, amelyben a Bizottságot a kért dokumentumokhoz való hozzáférés biztosítására kötelezi;
               
            
                  —
               
               
                  semmisítse meg a Bizottság főtitkárának 2018. január 11-i határozatát;
               
            
                  —
               
               
                  a Bizottságot kötelezze a fellebbező részéről felmerült költségek viselésére.
               
            
         Jogalapok és fontosabb érvek
      
      Első jogalap: téves jogalkalmazás a bizalmas jelleg általános vélelmének a kért dokumentumokra való alkalmazását illetően, valamint az 1049/2001 rendeletnek (1) a kereskedelmi érdekek védelmére vonatkozó 4. cikke (2) bekezdésének, és az indokolási kötelezettségnek a megsértése.
      Második jogalap: téves jogalkalmazás a hozzáférhetővé tételhez fűződő nyomós közérdek fennállását illetően, és az 1049/2001 rendelet kereskedelmi érdekek védelmére vonatkozó 4. cikke (2) bekezdése utolsó tagmondatának megsértése.
      
         (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.).